**Մարզպետի տեղակալ Լևոն Սարգսյանի ելույթը հաշմանդամություն ունեցող անձանց հարցերով զբաղվող ազգային հանձնաժողովի նիստին**

 Մարտի 6-ին ՀՀ կառավարությունում տեղի է ունեցել հաշմանդամություն ունեցող անձանց հարցերով զբաղվող ազգային հանձնաժողովի նիստը, որը վարել է ՀՀ վարչապետ Հովիկ Աբրահամյանը: Քննարկվել են  2014 թվականի ընթացքում հաշմանդամություն ունեցող անձանց հարցերով զբաղվող ազգային, Երևան քաղաքի և մարզային հանձնաժողովների կողմից հաշմանդամներին սոցիալական ծրագրերում ներառելու ուղղությամբ կատարված աշխատանքները: Նիստին մասնակցել և ոլորտում մարզի կողմից իրականացված ծրագրերը ներկայացրել է Տավուշի մարզպետի տեղակալ Լևոն Սարգսյանը: Նա մասնավորապես նշել է.

 հաշմանդամություն ունեցող անձանց հարցերով զբաղվող Տավուշի մարզային հանձնաժողովը ստեղծվել է ՀՀ Տավուշի մարզպետի 20.03.2008թ. թիվ 9-Ա կարգադրությամբ, և փոփոխություն-լրացում է կատարվել 26.08.2010թ. թիվ 48-Ա կարգադրությամբ: 2014թ. ընթացքում հանձնաժողովն անց է կացրել 5 նիստ: Քննարկվել են բազմաբնույթ հարցեր, նիստերին հրավիրվել և մասնակցել են հաշմանդամների հիմնախնդիրներով զբաղվող բազմաթիվ ՀԿ-ների, պետական ու ոչ պետական կառույցների ներկայացուցիչներ, համայնքապետարանների աշխատակիցներ: Նիստերի արձանագրությունները սահմանված կարգով ՀՀ Տավուշի մարզպետի համապատասխան գրություններով ներկայացվել են ՀՀ աշխատանքի և սոցիալական հարցերի նախարարություն: Արձանագրություններում նշված են նիստերի մասնակիցների անունները, հրավիրված անձինք և տարաբնույթ օրակարգային հարցերը: Նիստերի ընթացքում քննարկվել և ամփոփվել են նախորդ տարվա ընթացքում կատարված աշխատանքները, ինչպես նաև քննարկվել են բազմաթիվ այլ հարցեր:

 \* Նիստերի ընթացքում քննարկվել են հաշմանդամների ամառային հանգստի և առողջարանային բուժման կազմակերպման մասին : 2014թ. ընթացքում ՀՀ տարբեր առողջարաններ բուժման համար ուղեգրվել են մարզում բնակվող 89 հաշմանդամներ:

\* ՀՀ կառավարության 2006թ. ,,Հաշմանդամների և բնակչության սակավաշարժուն խմբերի համար սոցիալական, տրանսպորտային և ինժեներական ենթակառուցվածքների մատչելիության ապահովման կարգը հաստատելու մասին՚՚ թիվ 392-Ն որոշման պահանջների կատարման նպատակով հանձնաժողովը և մարզպետարանի աշխատակազմի առողջապահության և սոցիալական ապահովության վարչությունը համատեղ կազմակերպել են ուսումնասիրություններ մարզի համայնքներում: Հավաքագրվել է և վարչությունում ստեղծվել տեղեկատվական բազա՝ մարզի բոլոր 62 համայնքներում 2006-2014 թվականների ընթացքում կառուցված կամ կառուցվելիք շենք-շինությունների՝ հաշմանդամներին հարմարեցվածության /նաև թեքահարթակների/ վերաբերյալ:

\* Հանձնաժողովի նիստերում քննարկվել են նաև Զբաղվածության կենտրոնների կողմից հաշմանդամություն ունեցող անձանց հետ տարվող աշխատանքների ընթացքը: Ներկայացվել է, որ կենտրոններում հաշվառված մոտ 150 հաշմանդամ անձանցից 48-ին հնարավոր է եղել տեղավորել աշխատանքի տարբեր ծրագրերի շրջանակներում:

\* Հանձնաժողովի նիստերում քննարկվել և հավանության է արժանացել ,,Հույսի կամուրջ՚՚ ՀԿ-ի և մարզպետարանի հետ համատեղ ,,Աշխատանքի և արժանապատիվ կյանքի իրավունք՚՚ հաշմանդամություն ունեցող երիտասարդների կենսապայմանների բարելավում՝ զբաղվածության հնարավորությունների մեծացմամբ ՀՀ Տավուշի մարզում, 2013թ.-2016թ.՚՚ իրականացվող ծրագրի ընթացքը, որին մասնակցել են նաև մարզի բազմաթիվ գործատուներ: Ծրագրի տևողություն է 3 տարի, սկսվել է 2013թ. և կավարտվի 2016 թ. : Ծրագրի շրջանակներում մարզի հաշմանադամություն ունեցող երիտասարդներից կազմվել են 4 շահերի պաշտպանության խմբեր, որոնք իրականացնում են ակցիաներ, քարոզարշավներ, քննարկումներ հասարակության տարբեր շերտերի ներգրավմամբ: Մարզի 120 համնադամություն ունեցող երիտասարդների համար անցկացվել է մասնագիտական կողմնորոշման դասընթաց:Գնահատվել են 120 երիտասարդների կարիքները և մասնագիտական ներուժը ըստ ֆունկցիաների միջազգային դասակարգման գործիքի:Իրականացվել են թվով 6 երիտասարդների մասնագիտական ուսուցումներ զբաղվածության պետական գորշակալության ծրագրերի շնորհիվ:Թվով 7 հաշմանդամություն ունեցող երիտասարդ աշխատանք է գտել և օգտվում է զբաղվածության պետական ծրագրերից: 1 երիտասարդ ՓՄՁ ԶԱԿ-ի և զբաղվածության ծրագրի շնորհիվ անհատ ձեռնարկատեր և գործունեություն է ծավալել: Հաշմանդամություն ունեցող 120 երիտասարդների նախասիրությունների և կարողությունների գնահատման արդյունքում ընտրվել են 10 մասնագիտություններ, որոնք պահանջված են մարզում և նպաստում են ինքնազբաղվածության խթանմանը: Ստեղծվում են այդ մասնագիտությունների մոդուլային ծրագրերը,որից հետո կսկսվեն շուրջ 120 երիտասարդների մասնագիտական ուսուցման դասընթացները:

\* Հաշմանդամների միջազգային օրվա կապակցությամբ մարզում իրականացվել են մի շարք միջոցառումներ, այդ թվում նաև քայլարշավ:

Հանձնաժողովի քննարկումների արդյունքներում մի շարք առաջարկություններ են ներկայացվել ՀՀ Աշխատանքի և սոցիալական հարցերի նախարարություն, ինչպես նաև տարածքային կառավարման և արտակարգ իրավիճակների նախարարություն:

Հանձնաժողովի աշխատանքների վերաբերյալ տեղեկատվությունը պարբերաբար տեղադրվել է Տավուշի մարզպետարանի պաշտոնական կայքում: